****

**Dia sense alcohol: 15 de novembre**

**VI Setmana del Cribratge**

Amb motiu de la commemoració del **Dia sense alcohol** el proper **15 de Novembre**, el programa «Beveu menys» organitza per sisena vegada a Catalunya,  la setmana del cribratge que amb el lema **Cribra a “5”** pretén implicar el màximde **professionals** d’atenció primària perquè del 9 al 15 de novembre facin cribratges d’alcohol entre els seus pacients.

Com a novetat, aquest any la “setmana del cribratge” forma part d’una acció més àmplia promoguda per la Subdirecció General de Drogodependències de l’Agència de Salut Pública de Catalunya que amb el títol “**Setmana de sensibilització sobre els riscos del consum d’alcohol**” vol implicar a tots els professionals que treballen en prevenció perquè facin accions participatives de sensibilització sobre els riscos del consum d’alcohol que arribin a tota la ciutadania.

**Per què cal una setmana de cribratge a l’atenció primària?**

* Perquè fent el cribratge estem fent **sensibilització** i **prevenció** dels problemes de l’alcohol.
* Perquè el cribratge és el primer pas per poder **intervenir en els problemes de l’alcohol** a l’atenció primària.
* Perquè només preguntant sobre el consum ja es produeixen **canvis en els nostres pacients.**
* Perquè, tot i l’augment en el cribratge assolit en els darrers temps, encara hi ha marge per poder millorar.
* Més important encara, perquè el consum de risc d’alcohol encara s’infradetecta a primària, ja que només es detecta un 2,5% del 20% estimat.
* I, finalment, perquè és possible fer-ho!

Com a prova, dir-vos que la mitja de cribratges durant aquests anys, realitzats durant la setmana del cribratge, és voltant als 1800 pacients.

**Qui hi pot participar?**

Tots els **ABS de Catalunya**, a través del referent del programa «Beveu menys»

Cal confirmar la participació a través de la web: <http://beveumenys.cat>

**\*Atenció:** Si el centre no té referent d’alcohol i esteu interessats a participar, poseu-vos en contacte amb el programa a través del correu: beveumenys.salut@gencat.cat

**Quins objectius ens proposem?**

* Cribrar mitjançant **l’AUDIT-C** almenys a 5 persones que es visitin la setmana del 9 al 15 de novembre. Qui s’hi animi pot utilitzar l’AUDIT sencer.
* Donar informació sobre el consum d’alcohol als pacients cribrats mitjançant el tríptic ***Veus el que beus?* / ¿*Ves lo que bebes?*** O d’altre material de suport.
* Motivar/animar els professionals sanitaris a realitzar cribratge e intervenció breu del consum de risc d’alcohol almenys a 5 persones ateses durant aquesta setmana.

**Col·laborar i participar en la setmana sense alcohol esteu contribuint a millorar la detecció del consum de risc d’alcohol i la seva intervenció, millorant així la salut pública.**

Els materials per aquesta edició ja estan disponibles per a ser descarregats en l’apartat corresponent de la plataforma: <http://beveumenys.cat>

* **Formulari en línia:** [**AUDIT**](http://www.gencat.cat/salut/form/form_11275/plantilla_11275.html)
* **Video càpsula alcohol I bit alcohol**
* **Tríptics   *Veus el que beus?*** Informació per als ciutadans
* **Diapositives “Veus el que beus” en format ppt per a projectar als centres de salut.**

Us proposem que ens envieu **fotografies** de les vostres activitats per a publicar-les en l’apartat corresponent de la plataforma I poder compartir la vostra experiència amb la resta de la xarxa.

Un cop finalitzada la setmana del cribratge, podeu omplir el questionari que trobareu a l’espai específic de la setmana del cribratge a la plataforma: <http://beveumenys.cat> per tal de millorar en futures edicions I conèixer de primera ma la vostra opinió

**Animeu-vos i ajuda el teu centre de salut a participar**

**en la Setmana del Cribratge!**

****